రమేష్ మెండిస్

వనిగముని రమేష్ తరిందా మెండిస్, శ్రీలంక క్రికెటర్. శ్రీలంక క్రికెట్ జట్టు తరపున జాతీయ, అంతర్జాతీయ క్రికెట్ మ్యాచ్ లు ఆడాడు. 2014 ఐసీసీ అండర్-19 క్రికెట్ ప్రపంచ కప్ కోసం శ్రీలంక జట్టులో భాగంగా ఉన్నాడు. 2021 జనవరిలో శ్రీలంక క్రికెట్ జట్టు కోసం అంతర్జాతీయ అరంగేట్రం చేసాడు.

జననం 
వనిగముని రమేష్ తరిందా మెండిస్ 1995, జూలై 7న శ్రీలంకలోని అంబలంగోడలో జన్మించాడు.

దేశీయ క్రికెట్ 
2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం కాండీ జట్టులో ఎంపికయ్యాడు. తరువాతి నెలలో 2018 సూపర్ ప్రావిన్షియల్ వన్ డే టోర్నమెంట్ కోసం క్యాండీ జట్టులో కూడా ఎంపికయ్యాడు. 2018 ఆగస్టులో 2018 ఎస్ఎల్సీ టీ20 లీగ్‌లో దంబుల్లా జట్టులో ఎంపికయ్యాడు.

2018–19 ప్రీమియర్ లీగ్ టోర్నమెంట్‌లో మూర్స్ స్పోర్ట్స్ క్లబ్ తరపున తొమ్మిది మ్యాచ్‌లలో 612 పరుగులతో అత్యధిక పరుగుల స్కోరర్‌గా నిలిచాడు. టోర్నమెంట్‌లో జట్టు తరపున అత్యధిక వికెట్లు తీసిన బౌలర్‌గా కూడా ఉన్నాడు, తొమ్మిది మ్యాచ్‌లలో 30 అవుట్‌లను చేశాడు.

అంతర్జాతీయ క్రికెట్ 
2021 జనవరిలో ఇంగ్లాండ్‌తో శ్రీలంక టెస్టు మ్యాచ్‌లకు రిజర్వ్ ప్లేయర్‌గా ఎంపికయ్యాడు. 2021 జనవరి 22న ఇంగ్లాండ్‌తో జరిగిన మ్యాచ్‌లో శ్రీలంక తరపున అరంగేట్రం చేశాడు. 2021 ఫిబ్రవరిలో వెస్టిండీస్‌తో జరిగే సిరీస్ కోసం శ్రీలంక పరిమిత ఓవర్ల జట్టులో మెండిస్‌ని చేర్చారు.

2021లో బంగ్లాదేశ్‌తో జరిగిన రెండో టెస్టులో మెండిస్ 2/86, 4/103 బౌలింగ్ గణాంకాలను చేశాడు. బంగ్లాదేశ్ 202 పరుగుల తేడాతో మ్యాచ్‌లో ఓడిపోయిన మరో ఎండ్ నుండి అరంగేట్రం ఆటగాడు ప్రవీణ్ జయవిక్రమ వికెట్లు తీయడంలో సహాయం చేశాడు. చివరకు శ్రీలంక 1-0తో సిరీస్‌ను కైవసం చేసుకుంది.

2021 మే లో బంగ్లాదేశ్‌తో జరిగే సిరీస్ కోసం శ్రీలంక వన్డే ఇంటర్నేషనల్ జట్టులో ఎంపికయ్యాడు. 2021 మే 28న శ్రీలంక తరపున బంగ్లాదేశ్‌పై తన వన్డే అరంగేట్రం చేసాడు, రెండు వికెట్లు తీసుకున్నాడు.

2021 జూలైలో భారత్‌తో జరిగే సిరీస్ కోసం శ్రీలంక జట్టులో అతను ఎంపికయ్యాడు. 2021 జూలై 28న శ్రీలంక తరపున భారత్‌పై తన ట్వంటీ20 అంతర్జాతీయ అరంగేట్రం చేశాడు.

ప్రస్తావనలు

బాహ్య లింకులు 
 

జీవిస్తున్న ప్రజలు
1995 జననాలు
శ్రీలంక వ్యక్తులు
శ్రీలంక వన్డే క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక క్రికెట్ క్రీడాకారులు